ताजेवाला बराज
ताजेवाला बराज (Tajewala Barrage) भारत के हरियाणा राज्य के यमुनानगर ज़िले में यमुना नदी पर स्थित एक अप्रयोगित बराज है। इसका निर्माण सन् 1873 में पूरा हुआ था, लेकिन समय के साथ इसमें अवसादन हो गया था, जिस कारणवश इसका प्रयोग समाप्त कर नया हथिनीकुंड बराज निर्मित करा गया। यहाँ से पश्चिमी यमुना नहर और पूर्वी यमुना नहर निकला करती थीं, जो हरियाणा और उत्तर प्रदेश को सिंचाई के लिए जल और दिल्ली के लिए पेयजल प्रदान करती हैं। अब यह नहरें हथिनीकुंड बराज से निकलती हैं।